open-index/open-wikipedia-markdown huggingface dataset:
ইন্দোনেশিয়া–পেরু সম্পর্ক

**ইন্দোনেশিয়া-পেরু সম্পর্ক**, ইন্দোনেশিয়া এবং পেরু এর মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই একে অপরকে, নিজেদের পণ্যের জন্য আকর্ষণীয় এবং সম্ভাবনাময় বাজার হিসেবে দেখে। এর সাথেই, উভয় দেশই নিজেদের মধ্যকার সম্পর্ককে আরও দৃঢ় করতে আগ্রহী, এবং বাণিজ্যিক সম্পর্ক জোরদার করে বাণিজ্যের পরিমাণ বৃদ্ধির ব্যাপারেও দেশদুটি আগ্রহী।
পেরুর রাজধানী লিমাতে ইন্দোনেশিয়ার স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় পেরুর স্থায়ী দূতাবাস রয়েছে। ইন্দোনেশিয়া এবং পেরু, উভয় দেশই এশিয়া-প্যাসিফিক ইকোনমিক কো-অপারেশন, বিশ্ব বাণিজ্য সংস্থা (ডব্লিউটিও), জোট-নিরপেক্ষ আন্দোলন (ন্যাম) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।

## ইতিহাস
১৯৭৫ সালের ১২ আগস্ট আনুষ্ঠানিকভাবে ইন্দোনেশিয়া এবং পেরু এর মধ্যে কূটনৈতিক সম্পর্ক স্থাপিত হয়। সেই সময়, ব্রাজিলে অবস্থিত ইন্দোনেশীয় দূতাবাস, পেরু সম্পর্কিত বিষয়াবলী এবং কার্যক্রম দেখাশোনা করত। যদিও পরে, ইন্দোনেশিয়া পেরুতে নিজেদের দূতাবাস স্থাপন করে।

১৯৯২ সালের ১ নভেম্বর, পেরু সরকার, ইন্দোনেশিয়ার রাজধানী জাকার্তায় তাদের দূতাবাস স্থাপন করে। কার্যকারিতা বৃদ্ধি এবং পেরুর সঙ্গে কূটনৈতিক সম্পর্ক দৃঢ় করা এবং দুই দেশের মধ্যকার সমন্বয় বৃদ্ধির লক্ষ্যে ২০০২ সালের ২০ ফেব্রুয়ারি, পেরুর রাজধানী লিমায় ইন্দোনেশিয়া তাদের দূতাবাস স্থাপন করে। 

## ব্যবসা এবং বাণিজ্য
পেরুর বিনিয়োগকারীরা কূটনৈতিক সম্পর্ক স্থাপনের পর সর্বদাই ইন্দোনেশিয়ায় বিনিয়োগের সুযোগ চেয়েছে। বিশেষ করে কোমল পানীয় বিপণনের খাতে। বিগ কোলা নামক পেরুর কোম্পানি, ইন্দোনেশিয়ার বাজারে তাদের পণ্য ছাড়ে এবং ইন্দোনেশিয়ার বাজারে তারা উল্লেখযোগ্য ব্যবসায়িক সাফল্য লাভ করে। বিগ কোলা কোম্পানির এ সাফল্যে অন্য বিভিন্ন পেরুর কোম্পানি ইন্দোনেশিয়ায় বিনিয়োগে আগ্রহী হয়েছে।

ইন্দোনেশিয়ান সেন্ট্রাল স্ট্যাটিস্টিকস এজেন্সি (বিপিএস) এর উপাত্ত থেকে পাওয়া যায়, ২০১১ সালে, ইন্দোনেশিয়া এবং পেরু এর মধ্যকার বাণিজ্যের পরিমাণ ছিল ২১৩.৩৭ মিলিয়ন (২১.৩৩ কোটি) মার্কিন ডলারের।
এই দ্বিপাক্ষিক বাণিজ্যে, ব্যাপক বাণিজ্য ঘাটতি রয়েছে, এবং এই বাণিজ্য ঘাটতি পেরুর ক্ষেত্রে রয়েছে। পেরুতে, ইন্দোনেশিয়ার প্রধান রপ্তানি পণ্য হল, রাবার, কাঠজাত পণ্য, ক্রীড়া জুতা, কাগজ, পোশাক, মোটরসাইকেলের যন্ত্রাংশ, অ্যালুমিনিয়াম, কাঁচ, সিরামিক, প্লাস্টিক এবং ইলেকট্রনিক যন্ত্রপাতি। অপরদিকে ইন্দোনেশিয়াতে, পেরুর প্রধান রপ্তানি পণ্য হল, মৎস্য খাদ্য, পশু খাদ্য, ঔষধ, আঙ্গুর, আটা এবং সার। ২০১৩ সালের অক্টোবর মাসে, কৃষিখাতে সমন্বয়ের জন্য ইন্দোনেশিয়া এবং পেরু একটি সমঝোতা স্মারক সাক্ষর করে।

## তথ্যসূত্র

## বহিঃসংযোগ
* ইন্দোনেশিয়া দূতাবাস, লিমা, পেরু 
* পেরু দূতাবাস, জাকার্তা, ইন্দোনেশিয়া

বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:পেরুর দ্বিপাক্ষিক সম্পর্ক
বিষয়শ্রেণী:ইন্দোনেশিয়া-পেরু সম্পর্ক
পূর্ব তিমুরের টেলিযোগাযোগ ব্যবস্থা

**পূর্ব তিমুরের টেলিযোগাযোগ ব্যবস্থা** বলতে পূর্ব তিমুরে তারবিহীন বা তারের মাধ্যমে দূরবর্তী স্থানে সংবাদ আদান-প্রদান ও যোগাযোগ ব্যবস্থাকে নির্দেশ করা হয়। দীর্ঘদিন ঔপনিবেশিক শাসনের অধীনে থাকায় এবং দুর্গম এলাকার পাশাপাশি সংঘর্ষের কারণে পূর্ব তিমুরের টেলিযোগাযোগ খাতটি ততটি বিকশিত হয়ে ওঠেনি ও এখানে টেলিফোন, এমন কি ইন্টারনেটের ব্যবহারও তুলনামূলকভাবে সীমিত।

## টেলিফোন
১৯৯৯ সালে পূর্ব তিমুর থেকে ইন্দোনেশিয়া চলে যাবার সময় দেশটির  টেলিফোন যোগাযোগের পরিকাঠামোর অবকাঠামো ধ্বংস করে দিয়েছিল এবং টেলকম ইন্দোনেশিয়া এখানে প্রদত্ত তাদেের সেবা প্রদান সম্পূর্ণ বন্ধ করে দেয়। আন্তর্জাতিক টেলিযোগাযোগ ইউনিয়ন পূর্ব তিমুরের জন্য একটি নতুন আন্তর্জাতিক কলিং কোড (+৬৭০) বরাদ্দ করলেও দেশটিতে আন্তর্জাতিক প্রবেশাধিকার প্রায়শই বেশ সীমিত পরিসরে কার্যকর থাকে।

## রেডিও
পূর্ব তিমুরের কমপক্ষে ২১টি রেডিও স্টেশন রয়েছে। প্রধান স্টেশনটি হচ্ছে রেডিও তিমুর লেস্টে; যেটিতে তেতুুম, পর্তুগিজ এবং ইন্দোনেশিয় ভাষায় অনুষ্ঠান সম্প্রচার কার্যক্রম চলে। অন্যান্য রেডিও স্টেশনগুলির মধ্যে রয়েছে রেডিও কেমানেক, রেডিও ফালিন্টিল এবং রেডিও রেঁনাসাস। পর্তুগাল রেডিও, রেডিও অস্ট্রেলিয়া, বিবিসি ওয়ার্ল্ড সার্ভিস প্রভৃতি এফএম সম্প্রচার কার্যক্রম রয়েছে। কমিউনিটি রেডিও স্টেশনগুলি পুরো দেশ জুড়ে সম্প্রচার কার্যক্রম চালায় টোকোডেডে এবং ফাটালুকুর মতো বিভিন্ন আঞ্চলিক ভাষায়।

## টেলিভিশভিন
পূর্ব তিমুরের *টেলিভিশাও তিমুর লেস্টে* বা *টেলিভিজায়ুন তিমুর লোরোসে* নামে পরিচিত একটি সরকারি জাতীয় টেলিভিশন আছে, যেটিতে তেতুম ভাষা এবং পর্তুগিজ ভাষায় স্থানীয় অনুষ্ঠান এবং পর্তুগালের অনুষ্ঠান আরটিপি কর্তৃক পুনঃবিন্যস্তকরণের মাধ্যমে সম্প্রচার করা হয়।

২০০৭ সালের মে মাসে আরটিটিএল'এর রেডিও ও টেলিভিশনের অনুষ্ঠান টেলকম ইন্দোনেশিয়ার সেবা ব্যবহার করে স্যাটেলাইটের মাধ্যমে সম্প্রচার করা হয়।

২০০৯ সালের ফেব্রুয়ারিতে ব্রাজিলের রিডি গ্লোবোর অনুষ্ঠান সম্প্রচার শুরু করে টিভিটিএল।

## ইন্টারনেট
পূর্ব তিমুরের জন্য ইইন্টারনেট কান্ট্রি কোড .টিএল (.tl)। এটি .টিপি (.tp) থেকে (পর্তুগিজ তিমুর) পরিবর্তীত হয়েছে ২০০২ সালের ২০ মে দেশটি স্বাধীনতা লাভের ফলে।

পূর্ব তিমুরে কেবলমাত্র একটি ইন্টারনেট সার্ভিস প্রোভাইডার রয়েছে যা তিমুর টেলিকম কোম্পানি। এখানকার ১৩.৪% লোক ইন্টারনেট সুবিধা ভোগ করে।

### অবরুদ্ধ
ইন্টারনেট বা প্রকাশিত প্রতিবেদন গুলি পঠনের উপর কোনও সরকারি নিষেধাজ্ঞা নেই; বা, সরকার ই-মেইল বা ইন্টারনেট চ্যাট রুমগুলি নিরীক্ষণ করে এমন কোনো প্রমাণও দৃষ্ট হয়নি কখনও। আইনে গোপনীয়তা, পারিবারিক, গৃহ অথবা চিঠিপত্রে হস্তক্ষেপ নিষিদ্ধ করে এবং সরকার সাধারণত এই নিষেধাজ্ঞাগুলির প্রতি সম্মান প্রদর্শন করেন।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:পূর্ব তিমুর
বিষয়শ্রেণী:পূর্ব তিমুরের টেলিযোগাযোগ ব্যবস্থা
বিষয়শ্রেণী:দেশ অনুযায়ী ইন্টারনেট বিবাচন
বিষয়শ্রেণী:দেশ অনুযায়ী টেলিযোগাযোগ
ইন্দোনেশিয়া–সুরিনাম সম্পর্ক

**ইন্দোনেশিয়া-সুরিনাম সম্পর্ক** ইন্দোনেশিয়া এবং সুরিনাম এর মধ্যকার দ্বিপাক্ষিক সম্পর্ককে নির্দেশ করে। এর পাশাপাশি দেশদুটির মধ্যকার ঐতিহাসিক সম্পর্ককেও নির্দেশ করে। ইন্দোনেশিয়া এবং সুরিনাম উভয় দেশই ডাচ সাম্রাজ্য এর অধীনে ছিল, ফলে তাদের একটি সাধারণ অতীত রয়েছে এবং দেশদুটির মাঝে বিশেষ সম্পর্ক রয়েছে।
১৯ শতকের শেষের দিকে এবং ২০ শতকের শুরুর দিকে বহু জাভানীয়কে কাজের জন্য সুরিনামে পাঠানো হয়।

সুরিনামের রাজধানী পারামারিবোতে ইন্দোনেশিয়ার একটি দূতাবাস রয়েছে। এই দূতাবাসের মাধ্যমে, ইন্দোনেশিয়ার সাথে গায়ানার বিভিন্ন বিষয়াবলী এবং কার্যক্রম সম্পন্ন করা হয়। অপরদিকে, ইন্দোনেশিয়ার রাজধানী জাকার্তায় সুরিনামের একটি দূতাবাস রয়েছে। ইন্দোনেশিয়া এবং সুরিনাম উভয় দেশই বিশ্ব বাণিজ্য সংস্থা (ডব্লিউটিও) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।

## ইতিহাস
ইন্দোনেশিয়া এবং সুরিনামের মধ্যকার ঐতিহাসিক সম্পর্কের সূচনা হয় ১৮৯০ সালে, যখন জাভানীয় মানুষদের কাজের জন্য, ইন্দোনেশিয়া থেকে সুরিনামে পাঠানো হয়। অন্য কলোনিতে তথা সুরিনামে শ্রমিকের প্রয়োজন মেটানোর জন্য, ডাচ সাম্রাজ্যের এক উপনিবেশ ডাচ ইস্ট ইন্ডিজ থেকে মানুষকে সুরিনামে পাঠানো হত। এদের অধিকাংশই কৃষি খাতে কাজ করতেন। বর্তমানে সুরিনামের প্রায় ৭০,০০০ বা ১৫ শতাংশ নাগরিক জাভানীয় বংশোদ্ভূত। এর পাশাপাশি সুরিনামের কিছুসংখ্যক উচ্চপদস্থ কর্মকর্তা, যেমন: মন্ত্রিসভার সদস্য জাভানীয় বংশোদ্ভূত।
১৯৭৫ সালে ইন্দোনেশিয়া এবং সুরিনামের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। যদিও ১৯৬৪ সাল থেকেই সুরিনামের রাজধানী পারামারিবোতে ইন্দোনেশিয়ার একটি কনস্যুলেট রয়েছে।

## অর্থনীতি এবং বাণিজ্য
ইন্দোনেশিয়া উত্তর আমেরিকা অঞ্চলে সুরিনামকে একটি কৌশলগত অংশীদার হিসেবে বিবেচনা করে এবং উত্তর আমেরিকার বাজারে প্রবেশের একটি বাণিজ্যকেন্দ্র হিসেবেও বিবেচনা করে। ২০১২ সালে ইন্দোনেশিয়া এবং সুরিনামের মধ্যকার বাণিজ্যের পরিমাণ ছিল, ৮.৯ মিলিয়ন (৮৯ লক্ষ) মার্কিন ডলারের। এর মাঝে সুরিনামে ইন্দোনেশিয়ার পণ্যের রপ্তানি মুল্য ছিল ৭.১ মিলিয়ন (৭১ লক্ষ) মার্কিন ডলার এবং ইন্দোনেশিয়ায় সুরিনামের পণ্যের রপ্তানি মুল্য ছিল ১.৮ মিলিয়ন (১৮ লক্ষ) মার্কিন ডলার। অর্থাৎ ২০১২ সালে ইন্দোনেশিয়া এবং সুরিনামের মধ্যকার দ্বিপাক্ষিক বাণিজ্যে ইন্দোনেশিয়ার উদ্বৃত্ত ছিল ৫.৩ মিলিয়ন (৫৩ লক্ষ) মার্কিন ডলার। সুরিনামে ইন্দোনেশিয়ার রপ্তানি পণ্যের মধ্যে রয়েছে, টেক্সটাইল, আসবাবপত্র, পোশাক, গৃহস্থালির সামগ্রী, প্লাস্টিক পণ্য, জুতা, রান্নার উপকরণ, বাদ্যযন্ত্র প্রভৃতি।

## সংস্কৃতি
২০১১ সালের ৪ এপ্রিল, ইন্দোনেশিয়ার ইয়োগাকার্তা এবং সুরিনামের কোমেউইজনে শহর সিস্টার সিটি চুক্তি সাক্ষর করে।
জাভানীয় ইন্দোনেশীয় এবং জাভানীয় সুরিনামিজদের মধ্যকার সাধারণ জাভানীয় সংস্কৃতি এই দুই দেশের মধ্যকার সাংস্কৃতিক এবং ঐতিহাসিক সেতুবন্ধন করে।

## তথ্যসূত্র

## বহিঃসংযোগ
* ইন্দোনেশিয়া দূতাবাস, পারামারিবো, সুরিনাম 


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:সুরিনামের দ্বিপাক্ষিক সম্পর্ক
নিউক্লিওলাস

[thumb |292px |নিউক্লিওলাস যা [কোষ নিউক্লিয়াস এর মধ্যে থাকে]]

**নিউক্লিওলাস** বা **কেন্দ্রিকাণু** (, বহুবচনে: **নিউক্লিওলি** ) সুকেন্দ্রিক কোষের নিউক্লিয়াসের বৃহত্তম গঠন।
থাম্ব|কোষে নিউক্লিওলাস
নিউক্লিয়াসের অভ্যন্তরে অবস্থিত ক্ষুদ্র,গোল,উজ্জ্বল ও অপেক্ষাকৃত ঘন বস্তুটি নিউক্লিওলাস (ইংরেজিঃ Nucleolus) নামে পরিচিত।বিজ্ঞানী ফণ্টানা (Fontana) 1781
সালে সর্বপ্রথম এটি দেখতে পান।প্রাণিবিদ বোম্যান (Bowman) ১৮৬৬ সালে নিউক্লিওলাসের নামকরণ করেন।

## অবস্থান
থাম্ব|এটি একটি নিউক্লিয়াসের চিত্র। যেখানে নিউক্লিয়াস এর বিভিন্ন অঙ্গানু দেখানো হয়েছে।|কেন্দ্র
প্রত্যেক ইউক্যারিওটিক কোষে সাধারণত একটি নিউক্লিওলাস থাকা অপরিহার্য।কিন্তু ক্ষেত্রবিশেষে ও প্রজাতিভেদে নিউক্লিওলাসের সংখ্যা দুই বা ততোধিক হতে পারে।অন্যদিকে শুক্রাণু,শ্বেতকণিকা প্রভৃতি কোষে যেখানে প্রোটিন সংশ্লেষন হয় না সে সব কোষে নিউক্লিওলাস অনুপস্থিত।যে সব কোষ বেশি মাত্রায় প্রোটিন সংশ্লেষন করে সে সব কোষে নিউক্লিওলাস আকারে বড় এবং ক্ষেত্রবিশেষে সংখ্যাও একাধিক।সাধারণত একটি কোষের নির্দিষ্ট স্থানে নিউক্লিয়াস সংযুক্ত থাকে।নিদিষ্ট ক্রোমোজমের ঐ নির্দিষ্ট স্থানটির নাম SAT বা স্যাটেলাইট।নিউক্লিয়াস বহনকারী ক্রোমোজোমটিকে SAT-ক্রোমোজোম বলে।কোষ বিভাজনের মেটাফেজ ধাপে নিউক্লিওলাস অদৃশ্য হয় এবং বিভাজনের শেষ ধাপে প্রতিটি অপত্য নিউক্লিয়াসে নিউক্লিওলাসের আবির্ভাব ঘটে। এটি ক্রোমাটিন তন্তুর সাথে যুক্ত থাকে।""|||

## গঠন ও উপাদান
নিউক্লিওলাস বহিঃস্থ পার্স অ্যামরফা,মধ্যভাগে দানাদার নিউক্লিওলোনিমা এবং কেন্দ্রীয় তরল মাতৃকা এ তিনটি পৃথক অংশ নিয়ে গঠিত।

## কাজ
নিউক্লিওলাস নিউক্লিক এসিড এর ভান্ডার হিসেবে কাজ করে।রাইবোজোম সৃষ্টি করে।প্রোটিন ও RNA সংশ্লেষণ করে।

## তথ্যসূত্র

বিষয়শ্রেণী:কোষ জীববিজ্ঞান
বিষয়শ্রেণী:অঙ্গাণু
ইন্দোনেশিয়া–ভেনেজুয়েলা সম্পর্ক

**ইন্দোনেশিয়া-ভেনেজুয়েলা সম্পর্ক**, ইন্দোনেশিয়া এবং ভেনেজুয়েলা এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৫৯ সালে ইন্দোনেশিয়া এবং ভেনেজুয়েলা এর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। কূটনৈতিক সম্পর্ক স্থাপিত হওয়ার পর থেকেই ইন্দোনেশিয়া এবং ভেনেজুয়েলার মাঝে বন্ধুত্বপূর্ণ সম্পর্ক রয়েছে।
উভয় দেশই পর্যটন, প্রযুক্তি, রাসায়নিক দ্রব্য এবং প্রাকৃতিক গ্যাস খাতে বাণিজ্য বৃদ্ধি এবং বিনিয়োগের সম্ভাবনা বৃদ্ধি করার ব্যাপারে একমত হয়েছে।
ভেনেজুয়েলার রাজধানী কারাকাসে ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় ভেনেজুয়েলার একটি স্থায়ী দূতাবাস রয়েছে।
ইন্দোনেশিয়া এবং ভেনেজুয়েলা উভয় দেশই বিভিন্ন বহুমাত্রিক এবং আন্তর্জাতিক সংস্থা যেমন: বিশ্ব বাণিজ্য সংস্থা (ডব্লিউটিও), জোট-নিরপেক্ষ আন্দোলন (ন্যাম) এবং ফোরাম অব ইস্ট এশিয়া-লাতিন আমেরিকা কো-অপারেশন ইত্যাদি এর সদস্য।

## ইতিহাস
১৯৫৯ সালের ১০ অক্টোবর এই দুই দেশের মধ্যে কূটনৈতিক সম্পর্ক স্থাপিত হয়। তবে কূটনৈতিক সম্পর্ক স্থাপিত হওয়ার প্রায় ১৮ বছর পর ১৯৭৭ সালে কারাকাসে ইন্দোনেশিয়া, ভেনেজুয়েলায় তাঁদের দূতাবাস স্থাপন করে। এর ৪ বছর পর ১৯৮১ সালে পাল্টা পদক্ষেপে, জাকার্তায় ভেনেজুয়েলা, ইন্দোনেশিয়ায় তাঁদের দূতাবাস স্থাপন করে।

২০০০ সালের ১২ আগস্ট, ভেনেজুয়েলার রাষ্ট্রপতি, হুগো চাভেজ, ইন্দোনেশিয়ার রাষ্ট্রপতি, আবদুর রহমান ওয়াহিদ এর আমন্ত্রণে, এক রাষ্ট্রীয় সফরে ইন্দোনেশিয়ায় যান। সেই সফরে দুই নেতা সৌজন্য সাক্ষাৎ করেন। এর পরের মাসেই, ২০০০ সালের ২৬-২৮ সেপ্টেম্বর ওপিইসি সম্মেলনে যোগদানের উদ্দেশ্যে ইন্দোনেশিয়ার রাষ্ট্রপতি কারাকাসে যান। সেখানে সম্মেলনের বাইরে,আবদুর রহমান ওয়াহিদ , হুগো চাভেজের সঙ্গে সৌজন্য সাক্ষাৎ করেন।
২০০৪ সালের সুনামিতে, সবচেয়ে মারাত্মকভাবে ক্ষতিগ্রস্ত আচেহ শহরে দ্রুত ত্রাণকাজ শুরু করার জন্য ভেনেজুয়েলা, ইন্দোনেশিয়াকে ২ মিলিয়ন (২০ লক্ষ) মার্কিন ডলার দান করে। এছাড়াও আচেহ শহরে শিক্ষা ব্যবস্থার উন্নয়নের লক্ষ্যে ভেনেজুয়েলা, আচেহ শহরে ইন্সটিটিউট অব পলিটেকনিক অব ভেনেজুয়েলা-ইন্দোনেশিয়া প্রতিষ্ঠা করে, যার উদ্ভোদন হয় ২০০৯ সালে।

## ব্যবসা এবং বাণিজ্য
ইন্দোনেশিয়া এবং ভেনেজুয়েলার মধ্যকার দ্বিপাক্ষিক বাণিজ্য সম্পর্ক প্রতিবছরই উল্লেখযোগ্য হারে বৃদ্ধি পায়। ২০০৩ সাল থেকে ২০০৮ সাল পর্যন্ত এই দুই দেশের মধ্যকার বাণিজ্যের পরিমাণ প্রায় ৪ গুন বৃদ্ধি পেয়েছে। ২০০৩ সালে এই দুই দেশের মধ্যকার বাণিজ্যের পরিমাণ ছিল ২৪.৯৩ মিলিয়ন (২.৪৯৩ কোটি) মার্কিন ডলারের। অপরদিকে ২০০৮ সালে গিয়ে তা বেড়ে দাঁড়ায় ৯২.২৭ মিলিয়ন (৯.২২৭ কোটি) মার্কিন ডলারে। ২০০৯ সালে এর পরিমাণ আরও বেড়ে দাঁড়ায় ৯৬ মিলিয়ন (৯.৬ কোটি) মার্কিন ডলার, যা ছিল ২০০৩ সালের বাণিজ্যের মূল্যমানের তুলনায় ৪ গুন বেশি।
ভেনেজুয়েলায়, ইন্দোনেশিয়ার প্রধান রপ্তানি পণ্য হল, টেক্সটাইল, তুলা, প্রাকৃতিক রাবার, আঁশ, কাঠজাত পণ্য, ইলেকট্রিক্যাল উপকরণ, জুতা এবং ক্রীড়া সামগ্রী। অপরদিকে ইন্দোনেশিয়ায়, ভেনেজুয়েলার প্রধান রপ্তানি পণ্যের মধ্যে রয়েছে, প্লাস্টিক, চাক্রিক অ্যামাইড, সিলিকন ডাই অক্সাইড এবং অ্যালুমিনিয়াম। ২০০৯ সালে, এই দুই দেশের, দ্বিপাক্ষিক বাণিজ্যে, ইন্দোনেশিয়ার উদ্বৃত্তের পরিমাণ ৭৯.১৯ মিলিয়ন (৭.৯১৯ কোটি) মার্কিন ডলার।

## তথ্যসূত্র

## বহিঃসংযোগ
* ইন্দোনেশিয়া দূতাবাস, কারাকাস, ভেনেজুয়েলা
* ভেনেজুয়েলা দূতাবাস, জাকার্তা, ইন্দোনেশিয়া


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:ভেনেজুয়েলার দ্বিপাক্ষিক সম্পর্ক
ইন্দোনেশিয়া–চেক প্রজাতন্ত্র সম্পর্ক

**ইন্দোনেশিয়া-চেক প্রজাতন্ত্র সম্পর্ক**, ইন্দোনেশিয়া এবং চেক প্রজাতন্ত্র এর মাঝে বিদ্যমান দ্বিপাক্ষিক সম্পর্ককে নির্দেশ করে। একই সাথে ইন্দোনেশিয়া এবং চেক প্রজাতন্ত্রের মধ্যে বিদ্যমান ঐতিহাসিক সম্পর্কের দিকটিকেও নির্দেশ করে। ১৯৫০ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।  দুই দেশের মধ্যকার দ্বিপাক্ষিক ব্যবসা ও বাণিজ্য খাতের প্রসার এবং উন্নতির লক্ষ্যে, উভয় দেশই নিজেদের মধ্যকার সম্পর্ক আরও গভীর এবং জোরদার করার ব্যাপারে একমত হয়েছে।
চেক প্রজাতন্ত্রের রাজধানী প্রাগ শহরে ইন্দোনেশিয়ার একটি স্থায়ী দূতাবাস রয়েছে। অপরদিকে ইন্দোনেশিয়ার রাজধানী জাকার্তায় চেক প্রজাতন্ত্রের একটি স্থায়ী দূতাবাস রয়েছে। ইন্দোনেশিয়ায় অবস্থিত চেক প্রজাতন্ত্রের এই দূতাবাসের নিকট, একই সাথে ব্রুনাই, পূর্ব তিমুর, সিঙ্গাপুর এবং আসিয়ান এর কূটনৈতিক বিষয়াবলী এবং কার্যক্রম এর দায়িত্ব ন্যস্ত রয়েছে। এছাড়াও বালি, মাকাসসার এবং সুরাবায়াতে অবস্থিত চেক প্রজাতন্ত্রের কনস্যুলেটের নিয়ন্ত্রণও এই দূতাবাসের নিকটেই রয়েছে।

থাম্ব|ইন্দোনেশিয়া দূতাবাস, প্রাগ

## ইতিহাস
চেকোস্লোভাকিয়া এবং ইন্দোনেশিয়ার মধ্যে ১৯৫০ সালে আনুষ্ঠানিকভাবে কূটনৈতিক সম্পর্ক স্থাপিত হলেও, এই দুই দেশের মধ্যকার সম্পর্ক আরও পূর্ব থেকেই বিদ্যমান ছিল। ১৯২৪ সালে, তৎকালীন ডাচ সাম্রাজ্যের উপনিবেশ ডাচ ইস্ট ইন্ডিজ এর রাজধানী বাটাভাতে (বর্তমান জাকার্তা) চেকোস্লোভাক সরকার একটি কনস্যুলেট স্থাপন করে। 
১৯৪৮ সালে, ইন্দোনেশিয়া, প্রাগে, *ইন্দোনেশিয়ান ইনফরমেশন সার্ভিস* চালু করে। ১৯৫০ সালের ২ ফেব্রুয়ারি চেকোস্লোভাকিয়া, ইন্দোনেশিয়ার সার্বভৌমত্বকে স্বীকৃতি প্রদান করে। এরপর, ১৯৫০ সালের ৭ মার্চ চেকোস্লোভাকিয়া ইন্দোনেশিয়ায় কনস্যুলেট স্থাপন করে। ১৯৫৭ সালে এই কনস্যুলেটকে দূতাবাসে উন্নীত করা হয়।

১৯৬৫ সালে, ইন্দোনেশিয়ার কম্যুনিস্ট পার্টির একটি দল ইন্দোনেশিয়ায় অভ্যুত্থান প্রচেষ্টা চালায়।অভ্যুত্থান পরবর্তী সময়ে এই দল প্রাগে নির্বাসিত হিসেবে আশ্রয় গ্রহণ করে।

## বাণিজ্য এবং বিনিয়োগ
২০১২ সালের জলাই মাসে, দুই দেশের মধ্যকার আমদানি ও রপ্তানি কার্যক্রমে সহায়তার জন্য, ইন্দোনেশিয়ার, *ইন্দোনেশিয়া এক্সিম ব্যাংক* এবং চেক প্রজাতন্ত্রের, *চেক এক্সপোর্ট ব্যাংক* অর্থনৈতিক সমন্বয়ের ব্যাপারে একটি সমঝোতা স্মারক সাক্ষর করে। ২০১১ সালে, দুই দেশের মধ্যকার বাণিজ্যের মোট পরিমাণ ছিল ৫০০ মিলিয়ন (৫০ কোটি) মার্কিন ডলারের। চেক প্রজাতন্ত্রে, ইন্দোনেশিয়ার রপ্তানি পণ্যের মধ্যে উল্লেখযোগ্য হল, টেক্সটাইল এবং গার্মেন্টস, জুতা, রাবার এবং রাবারজাত পণ্য। অপরদিকে, ইন্দোনেশিয়ায়, চেক প্রজাতন্ত্রের উল্লেখযোগ্য রপ্তানি পণ্য হল, যন্ত্রপাতি, রাসায়নিক দ্রব্য, শক্তি উৎপাদনের যন্ত্রপাতি, ইলেকট্রিক্যাল যন্ত্রপাতি, টেলিযোগাযোগের যন্ত্রপাতি, টেক্সটাইল এবং ভারী যন্ত্রপাতি।

## তথ্যসূত্র

## আরও পড়ুন
* Shoiw-Mei Tseng. Trade Flows between Czech Republic and East Asia  (PFD full text). January 2013.

## বহিঃসংযোগ
* চেক প্রজাতন্ত্র দূতাবাস, জাকার্তা, ইন্দোনেশিয়া
* ইন্দোনেশিয়া দূতাবাস, প্রাগ, চেক প্রজাতন্ত্র 

বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:চেক প্রজাতন্ত্রের দ্বিপাক্ষিক সম্পর্ক
বিষয়শ্রেণী:ইন্দোনেশিয়া-চেক প্রজাতন্ত্র সম্পর্ক
ইন্দোনেশিয়া–হংকং সম্পর্ক

**ইন্দোনেশিয়া-হংকং সম্পর্ক**, ইন্দোনেশিয়া এবং হংকং এর মাঝে বিদ্যমান দ্বিপাক্ষিক সম্পর্ককে নির্দেশ করে।

## আনুষ্ঠানিক সম্পর্ক
হংকংয়ে, ইন্দোনেশিয়ার কোন স্থায়ী দূতাবাস নেই। তবে দূতাবাস না থাকলেও, হংকং এর কসওয়ে বে তে, ইন্দোনেশিয়ার একটি কনস্যুলেট রয়েছে। হংকং চীন এর অধীনে থাকলেও, উপযুক্ত বাণিজ্যিক, সামাজিক, সাংস্কৃতিক প্রভৃতি ক্ষেত্রে বাইরের কোন দেশের সঙ্গে সম্পর্ক স্থাপনের ক্ষেত্রে হংকংয়ের সম্পূর্ণ স্বায়ত্তশাসন এর অধিকার রয়েছে।
ইন্দোনেশিয়ার রাজধানী জাকার্তায় অবস্থিত হংকং ইকোনমিক অ্যান্ড ট্রেড অফিস, জাকার্তা, ইন্দোনেশিয়ায় হংকং এর প্রতিনিধিত্ব করে। এর মাধ্যমেই হংকং, ইন্দোনেশিয়া সম্পর্কিত কূটনৈতিক বিষয়াবলী এবং কার্যক্রমের দেখাশোনা করে।

## বাণিজ্য
২০১৫ সালে, রপ্তানি বাজার হিসেবে ইন্দোনেশিয়া ছিল, হংকং এর ৭ম বৃহত্তম বাজার। ওই একইবছর, রপ্তানি বাজার হিসেবে হংকং ছিল, ইন্দোনেশিয়ার ১৫তম বৃহত্তম বাজার 
দুই দেশের বাণিজ্য সম্পর্ক দৃঢ়। যার ফলে ইন্দোনেশিয়ার সামগ্রিক রপ্তানির ১.৪ শতাংশ হয় হংকংয়ে। অপরদিকে, হংকং এর সামগ্রিক রপ্তানি পণ্যের প্রায় ২.৩ শতাংশ আসে ইন্দোনেশিয়া হতে।

## হংকংয়ে অবস্থিত ইন্দোনেশীয় নাগরিক
ফিলিপিনো নাগরিকদের পর, ১,০২,১০০ সংখ্যক মানুষ নিয়ে, হংকংয়ে অবস্থিত ইন্দোনেশিয়ার নাগরিকেরা জাতিগত সংখ্যালঘুদের মাঝে বৃহত্তম।
হংকংয়ে অবস্থিত প্রায় সব ইন্দোনেশীয় মানুষই, সেখানে স্বল্পমেয়াদে কাজের চুক্তিতে যায়। হংকংয়ে অবস্থিত ইন্দোনেশীয় শ্রমিকেরা, হংকংয়ে অবস্থিত সকল বিদেশি শ্রমিকের সংখ্যার প্রায় ২.৪ শতাংশ।

## উল্লেখযোগ্য ঘটনা
১৯৯৮ সালের মে মাসে ইন্দোনেশিয়ায় জাতিগত দাঙ্গা দেখা যায়। সেই দাঙ্গায় চীনা ইন্দোনেশীয় ব্যক্তিদের উপর হামলা চালানো হয়। এই হামলার পর হংকংয়ে অবস্থিত চীনা বিভিন্ন জাতিগোষ্ঠীর সদস্যরা প্রতিবাদ জানায়। এদের মধ্যে হংকং ডেমোক্র্যাটিক পার্টি এর প্রধান মার্টিন লি, এই ঘটনার তীব্র নিন্দা জানিয়ে, ইন্দোনেশিয়ার তৎকালীন রাষ্ট্রপতি, বি যে হাবিবির নিকট আনুষ্ঠানিকভাবে চিঠি লেখেন। 
হংকং এর, চীনের থেকে একটি স্বতন্ত্র নীতিমালা থাকায়, হংকং সরকার, ইন্দোনেশীয় সরকারের বিরুদ্ধে প্রতিবাদ জানায় এবং একই সাথে হংকংয়ে অবস্থানরত ইন্দোনেশীয় শ্রমিকদের বহিষ্কারের হুমকি দেয়। যদিও শেষপর্যন্ত হংকং এই হুমকির বাস্তবায়ন করে নি।

## রাষ্ট্রীয় সফর
২০১৭ সালের ৩০ এপ্রিল, ইন্দোনেশিয়ার রাষ্ট্রপতি জোকো উইদোদো, ২ দিনের এক রাষ্ট্রীয় সফরে হংকংয়ে যান। সফরের দ্বিতীয় দিন। ১ মে তারিখে, হংকং এর প্রধান নির্বাহী, লিউং চুন ইয়িং, গভর্নমেন্ট হাউসে ইন্দোনেশিয়ার রাষ্ট্রপতিকে স্বাগত জানান। পরে সেখানে এই দুই নেতা বৈঠকে মিলিত হন।
ইন্দোনেশিয়ার রাষ্ট্রপতির সেই সফরে, দুই দেশের সরকারের মধ্যে, সাংস্কৃতিক সমন্বয় এবং শ্রমিক সমন্বয়ের যৌথ ব্যবস্থাপনার ব্যাপারে, সমঝোতা স্মারক সাক্ষরিত হয়।

## তথ্যসূত্র

বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:হংকংয়ের দ্বিপাক্ষিক সম্পর্ক
বিষয়শ্রেণী:ইন্দোনেশিয়া-হংকং সম্পর্ক
পূর্ব তিমুরের জনমিতি

**পূর্ব তিমুরের জনমিতি** বলতে পূর্ব তিমুরের জনসংখ্যা সম্পর্কিত বিভিন্ন পরিসংখ্যান ও বিবরণ বুঝানো হয়। এই নিবন্ধটিতে পূর্ব তিমুরের জনঘনত্ব, শিক্ষা, ধর্ম, জাতিগোষ্ঠী, ভাষা প্রভৃতির ভিত্তিতে জনসংখ্যা সম্পর্কিত তথ্যাবলী সন্নিবেশিত রয়েছে।

## জনসংখ্যা
সিআইএ ওয়াল্ড ফেক্টবুকের তথ্যানুসারে ২০১৭ সালে পূর্ব তিমুরের মোট জনসংখ্যা ১২,৪২,২৮৩ জন।

### পরিবর্তন
জাতিসংঘের হিসাব অনুসারে পূর্ব তিমুরে বর্তমানে জনসংখ্যা বৃদ্ধির হার প্রতি হাজারে ৩০.৭ জন। ঐ তথ্য মতে, ২০০৫-২০১০ সালের মধ্যে প্রতি বছর গড়ে ৪২,০০০ জন করে জন্ম নেয়ার পাশাপাশি ৯,০০০ জন করে মৃত্যবরণ করায় বার্ষিক জনবৃদ্ধি ঘটছে ৩৩,০০০ জন করে। এখানে মোট প্রজনন হার ৪.২; যা শহরাঞ্চলে ৩.৫ এবং গ্রামাঞ্চলে ৪.৬।

### বয়স কাঠামো
জাতিসংঘের হিসাব অনুসারে পূর্ব তিমুরে বর্তমানে জনসংখ্যার ৫৩.৮৫% বা ৫,৭৪,২৬৯ জন কর্মক্ষম (১৫-৬৪ বছর বয়সী) জনগোষ্ঠীর অংশ এবং ৪১.৪৪% বা ৪,৪১,৯০৬ জন শিশু (০-১৪ বছর বয়সী) ও অবশিষ্ট ৪.৭১% বা ৫০,২৩৪ জন বৃদ্ধ (৬৫ + বছর বয়সী) মিলিতভাবে নির্ভরশীল জনগোষ্ঠী।

## নৃগোষ্ঠী
পূর্ব তিমুরে বেশ কিছু নৃগোষ্ঠীর বসবাস রয়েছে। এর মধ্যে প্রধান দুটি হলো অস্ট্রেনেশিয়ান জনগোষ্ঠী এবং পাপুয়ান জনগোষ্ঠী।

## ভাষা
পূর্ব তিমুরের রাস্ট্রীয় ভাষা তেতুুম ভাষা এবং পর্তুগিজ ভাষা ছাড়াও এখানে ইন্দোনেশীয় ভাষা এবং ইংরেজি ভাষাকে সাংবিধানিকভাবে "কাজে ব্যবহার" করার কথা বলা হয়েছে। এখানে মোট ১৬টি ভাষা ব্যবহৃত হয়; যাদের মধ্যে তেতুুুম, গালোলে, মাম্বে ও কিমাক - এই চারটিই প্রধান। তেতুুম ভাষাটি ইউরোপিয়ান ভাষা দ্বারা, বিশেষতঃ পর্তুগিজ ভাষা দ্বারা, ঔপনিবেশিক শাসনের কারণে, প্রভাবিত হয়েছে ব্যাপকভাবে।

## ধর্ম
পূর্ব তিমুর খ্রিস্টান-সংখ্যাগরিষ্ঠ দেশ; ২০০৫ সালের হিসাব অনুসারে এদেশের জনসংখ্যার ৯৯%-এরও অধিকই খ্রিস্ট ধর্মের অনুসারি। মোট জনসংখ্যার ৯৬.৯% ক্যাথলিক খ্রিস্টান; ২.২% প্রোটেস্ট্যান্ট খ্রিস্টান; ০.৩% ইসলাম ধর্মের এবং অন্যান্য ধর্মের অনুসারী ০.৬% অধিবাসী।

## শিক্ষা
পূর্ব তিমুরে সাক্ষতা গণনা করা হয় ১৫ বছরের উর্ধ বয়সীদের হিসাবে। ২০১৫ সালের হিসাব অনুসারে এদেশের জনসংখ্যার ৬৭.৫% সাক্ষর; যার মধ্যে পুরুষ ৭১.৫% এবং মহিলা ৬৩.৪%।

স্বাধীনতা অর্জনের পর পর পূর্ব তিমুরে ছিলো উচ্চ নিরক্ষরতার হার; তৎকালীন জনসংখ্যার ৫৫% নারী এবং ৪৫% পুরুষ নিরক্ষর ছিলো। প্রাপ্ত বয়স্ক জনসংখ্যার মাত্র ১৮% মাধ্যমিক শিক্ষা এবং তাদের মধ্যে মাত্র ১.৪% উচ্চশিক্ষা সম্পন্নকারী ছিলো। শিক্ষার হার বৃদ্ধিতে শিক্ষা উপকরণ এবং অভিজ্ঞ শিক্ষকের অভাব পূরণই ছিলো মূল চ্যালেঞ্জ। উচ্চ প্রজনন হার এক্ষেত্রে আরেক সমস্যা ছিলো। জাতিসংঘ শিক্ষা প্রতিষ্ঠানের সংখ্যা বৃদ্ধির লক্ষ্যে অনেক শিক্ষককে পুনর্বাসন এবং স্কুল পুনর্বাসন ও পুনর্বাসন করতে সাহায্য করেছে, যার ফলে স্কুলে ভর্তির হার দ্রুত বৃদ্ধি পেয়েছে।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:পূর্ব তিমুর
পারাবত এক্সপ্রেস

**পারাবত এক্সপ্রেস** (ট্রেন নং **৭০৯/৭১০**) বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা থেকে সিলেট জেলার সিলেট রেলওয়ে স্টেশনের মধ্যে চলাচল করে। এটি কমলাপুর থেকে সিলেট স্টেশনের উদ্দেশ্যে ছেড়ে যায়। এটি বাংলাদেশের দ্রুত ও বিলাসবহুল ট্রেনগুলোর একটি। এই ট্রেন সেবাটি ১৯৮৬ সালে চালু করা হয়।

## ইতিহাস
১৯৮৬ সালের ১৮ই মার্চ এই ট্রেনটির উদ্বোধন করেন তৎকালীন এরশাদ সরকার। ঐ সময় আরো বেশ কিছু ট্রেনের উদ্বোধনও করা হয়। তৎকালীন সময়ের বিলাসবহুল আন্তঃনগর ট্রেনগুলোর মধ্যে এটি অন্যতম ছিল। এই ট্রেন ততকালীন সময়ে শুধুমাত্র ইঞ্জিন ঘুরানোর জন্য আখাউড়া জংশন থামানো হতো, তাছাড়া ঢাকা - সিলেটের মধ্যে বিরতিহীন চলাচল করতো।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ  রেলওয়ের ৫৪তম সময়সূচী অনুযায়ী, যা ২০২৫ সালের ১০ মার্ট হতে কার্যকর।)

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
*ঢাকা বিমানবন্দর রেলওয়ে স্টেশন
* ভৈরব বাজার
*ব্রাহ্মণবাড়িয়া
*আজমপুর
* নোয়াপাড়া
* শায়েস্তাগঞ্জ
*শ্রীমঙ্গল
* ভানুগাছ
* কুলাউড়া জংশন
*মাইজগাঁও

## রোলিং স্টক
পারাবত এক্সপ্রেস সাধারণত বাংলাদেশ রেলওয়ের একটি ৩০০০ বা ২৯০০ শ্রেণীর লোকোমোটিভ দ্বারা চালানো হয়। তবে, কখনও কখনও রোলিং স্টক সংকটের কারণে এটি একটি ২৬০০ শ্রেণীর লোকোমোটিভ দ্বারা চালানো হয়। ট্রেনটিতে একটি এয়ার-ব্রেকযুক্ত লোকোমোটিভ প্রয়োজন যা বাধ্যতামূলক।

ট্রেনটি বর্তমানে ১৬টি পিটি ইনকা (ইন্ডাস্ট্রি কেরেতা এপি) তৈরি এয়ার-ব্রেক বগি নিয়ে চলাচল করে। এই কোচগুলি ২ সেপ্টেম্বরে ২০১৬ সালে পরিষেবায় আসে। এই ট্রেনে আটটি শোভন চেয়ার কোচ, দুটি এসি চেয়ার কোচ, দুটি এসি কেবিন কোচ, নন এসি চেয়ার+ সংযুক্ত খাবার ঘরসহ দুটি গার্ড ব্রেক, একটি নন এসি কেবিন এবং একটি পাওয়ার কার কোচ রয়েছে। ইনকা কোচ চালু করার আগে ট্রেনটি পুরানো ভ্যাকুয়াম ব্রেক বগি নিয়ে চলাচল করত। তবে ট্রেনটি ১৯৯৯ থেকে ২০১১ সালের মধ্যে ইরানি এয়ার-ব্রেক বগি নিয়ে চলাচল করত। পরে, রক্ষণাবেক্ষণের সমস্যার কারণে ইরানির এয়ারব্রেক বগি বাদ দিয়ে, তার বদলে ২০১১ সালে ভ্যাকুয়াম কোচ যুক্ত করা হয়েছিল।

## দুর্ঘটনা

* **০৭/১০/২০১৬:** লোকোমোটিভ নং ২৯৩৩ ছিল ২৯০০ শ্রেণির একটি নতুন লোকোমোটিভ যা ৭ অক্টোবর, ২০১৬ সালে হবিগঞ্জ জেলার মাধবপুর উপজেলায় মারাত্মক দুর্ঘটনার মুখোমুখি হয়। নোয়াপাড়া রেলস্টেশনের নিকটে পারাবত এক্সপ্রেসে লাইনচ্যুত হয় ও হওয়ার পরপরই লোকোমোটিভে আগুন ধরে যায়। আগুনে লোকোমোটিভের ড্রাইভার ক্যাব এবং বৈদ্যুতিক বাক্সটি ধ্বংস হয়ে যায়। ফরে লোকোমোটিভকে অতি মেরামত করতে হয়েছিল।

## তথ্যসূত্র

## বহিঃসংযোগ

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:১৯৮৬-এ চালু রেল পরিষেবা
বিষয়শ্রেণী:সিলেট জেলার পরিবহন
ইন্দোনেশিয়া–ফিজি সম্পর্ক

**ইন্দোনেশিয়া–ফিজি সম্পর্ক**, ইন্দোনেশিয়া এবং ফিজির মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭৪ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। সেই সময় প্রাথমিকভাবে নিউজিল্যান্ড এর রাজধানী ওয়েলিংটন -এ অবস্থিত ইন্দোনেশিয়া দূতাবাসের মাধ্যেমেই ফিজি বিষয়ক কূটনৈতিক এবং অন্যান্য কার্যক্রম সম্পন্ন করা হত। পরবর্তীতে, ২০০২ সালের ২২ আগস্ট, প্রয়োজন বিবেচনায় নিয়ে, ফিজির রাজধানী সুভাতে ইন্দোনেশিয়া তাদের দূতাবাস স্থাপন করে। এর ৯ বছর পর, ২০১১ সালের ৬ এপ্রিল, ফিজিও ইন্দোনেশিয়ার রাজধানী জাকার্তায় তাদের দূতাবাস স্থাপন করে।

## অর্থনৈতিক সম্পর্ক
দুই দেশের মধ্যকার বাণিজ্যের পরিমাণ তুলনামূলকভাবে অনেক কম। ২০০৭ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৩৬ মিলিয়ন (৩.৬ কোটি) মার্কিন ডলারের। তা সত্ত্বেও, ইন্দোনেশিয়া, ফিজিকে এই ক্ষেত্রে গুরুত্বের সাথেই দেখে। ইন্দোনেশীয় কর্মকর্তাদের মতে, ইন্দোনেশিয়া, ফিজিকে, দক্ষিণ-প্রশান্ত অঞ্চলের বাণিজ্যের প্রবেশদ্বার হিসেবে বিবেচনা করে। *ইন্দোনেশিয়ান সেন্টার ফর স্ট্যাটিস্টিকস* এর মতে, এই দুই দেশের দ্বিপাক্ষিক বাণিজ্যের ক্ষেত্রে প্রচুর বাণিজ্য ঘাটতি রয়েছে এবং এই বাণিজ্য ঘাটতি ফিজির ক্ষেত্রেই বিদ্যমান। ২০০৬ থেকে ২০০৮ সাল পর্যন্ত ৩ বছরে, এই দুই দেশের বাণিজ্যের ক্ষেত্রে, প্রতি বছরই ইন্দোনেশিয়ার উদ্বৃত্তের পরিমাণ বৃদ্ধি পেয়েছে।

২০০৬ সালে ইন্দোনেশিয়ার উদ্বৃত্তের পরিমাণ ছিল ১৮.৬৩ মিলিয়ন (১.৮৬৩ কোটি) মার্কিন ডলার। ২০০৭ সালে যা বেড়ে দাঁড়িয়ে হয় ১৮.৭৪ মিলিয়ন (১.৮৭৪ কোটি) মার্কিন ডলার। ২০০৮ সালে তার আরও বেড়ে হয় ২৩.২৩ মিলিয়ন (২.৩২৩ কোটি) মার্কিন ডলার। 

ফিজি, তাদের দৈনন্দিন চাহিদার পণ্যসামগ্রীর জন্য বৈদেশিক আমদানির উপর নির্ভরশীল। কারণ এসকল পণ্য স্থানীয়ভাবে উৎপাদন করা সম্ভব হয় হয় না। এসকল ক্ষেত্রে ফিজি মূলত অস্ট্রেলিয়া এবং নিউজিল্যান্ড এর সাথে বাণিজ্য করত। ইন্দোনেশিয়া পরবর্তীতে এই জায়গা নেয়ার চেষ্টা করে। ফিজিতে, ইন্দোনেশিয়ার প্রধান রপ্তানি পণ্যের মধ্যে রয়েছে, কাগজ, টেক্সটাইল, আঁশ, ইলেকট্রিক্যাল যন্ত্রপাতি, গৃহস্থালির সামগ্রী, আসবাবপত্র, খাদ্য, কফি, শ্যাম্পু, সাবান, ডিটারজেন্ট, প্লাস্টিক, রাসায়নিক দ্রব্য, স্বয়ংক্রিয় যন্ত্রাংশ, কৃষিজ যন্ত্রপাতি প্রভৃতি।

## সমন্বয়, শিক্ষা এবং সাহায্য
প্রারম্ভিকভাবে, দুই দেশের মধ্যকার সম্পর্কের প্রধান ভিত্তি ছিল বাণিজ্য খাত। তবে পরবর্তীতে এই দুই দেশ তাদের এই সম্পর্কের দিকটিকে অন্যান্য খাতে নেয়ার ব্যাপারে সম্মত হয়। অন্যান্য খাতের মধ্যে রয়েছে, পর্যটন, ব্যবসা এবং শিক্ষা খাত। ফিজি তাদের বহু শিক্ষার্থীকে ইন্দোনেশিয়ার বিশ্ববিদ্যালয়ে পড়ার জন্য পাঠিয়েছে।
২০১৪ সালের ৮ জানুয়ারি, ইন্দোনেশিয়া সরকার, সুভার, নাসোভায় পূর্বপরিকল্পিত, আঞ্চলিক পুলিশ একডেমি গঠনের লক্ষ্যে ৫.২৮ লক্ষ মার্কিন ডলার সহায়তা দান করে। ফিজি ভিত্তিক এই একাডেমিতে মেলেনেশীয়ো দেশগুলোর পুলিশ সদস্যদের প্রশিক্ষণ প্রদান করা হবে।

## তথ্যসূত্র

## বহিঃসংযোগ
* ফিজি দূতাবাস, জাকার্তা, ইন্দোনেশিয়া
* ইন্দোনেশিয়া দূতাবাস, সুভা, ফিজি

বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:ফিজির দ্বিপাক্ষিক সম্পর্ক
বিষয়শ্রেণী:ইন্দোনেশিয়া-ফিজি সম্পর্ক
ইন্দোনেশিয়া–সিরিয়া সম্পর্ক

**ইন্দোনেশিয়া-সিরিয়া সম্পর্ক**, ইন্দোনেশিয়া এবং সিরিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪৯ সালে, এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। সিরিয়া ছিল, প্রথমদিকে, ইন্দোনেশিয়ার স্বাধীনতাকে স্বীকৃতি দেয়া দেশগুলোর মাঝে অন্যতম।
উভয় দেশই ফিলিস্তিন, ইরাক এবং লেবানন বিষয়ে একই মত পোষণ করে। এর পাশাপাশি গোলান হাইটস বিষয়ে, আন্তর্জাতিক পর্যায়ে, ইন্দোনেশিয়া, সবসময় সিরিয়াকে সমর্থন দিয়ে এসেছে। বর্তমানে সিরীয় গৃহযুদ্ধ বিষয়ে ইন্দোনেশিয়া আন্তর্জাতিক মহলে সিরিয়াকে সমর্থন দিয়ে যাচ্ছে এবং এর পাশাপাশি, সিরিয়ার সকল পক্ষকে সহিংসতা বন্ধ করার আহ্বান জানিয়েছে
এর পাশাপাশি, ২০১৪ সালে দেশটি যুদ্ধবিদ্ধস্ত সিরিয়াতে মানবিক সহায়তার জন্য ৫ লক্ষ মার্কিন ডলার সহায়তা দেয়ার সিদ্ধান্ত নিয়েছে। এর আগেও সিরিয়া জাতিসংঘ এর মাধ্যমে এই একই পরিমাণ সাহায্য ২০১২ এবং ২০১৩ সালে সিরিয়াকে অনুদান হিসেবে দিয়েছে।
ইন্দোনেশিয়ার রাজধানী জাকার্তায় সিরিয়ার একটি স্থায়ী দূতাবাস রয়েছে। অপরদিকে সিরিয়ার রাজধানী দামেস্কতে ইন্দোনেশিয়ার একটি স্থায়ী দূতাবাস রয়েছে।

উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।

## ইতিহাস
ইন্দোনেশীয় জাতীয় অভ্যুত্থান এর সময় সিরিয়া সেই রাষ্ট্রগুলোর একটি ছিল, যারা প্রথমদিকেই ইন্দোনেশিয়ার স্বাধীনতাকে সমর্থন করে এবং স্বীকৃতি দেয়। ১৯৪৭ সালে জাতিসংঘতে নিযুক্ত সিরিয়ার প্রতিনিধি, ফারিস আল-খোউরি, *ইন্দোনেশিয়া প্রশ্নে* জাতিসংঘ এর নিরাপত্তা পরিষদে আলোচ্যসুচী প্রেরণ করেন। আর এই পদক্ষেপের মাধ্যমেই ইন্দোনেশিয়ায় ডাচ সাম্রাজ্য এর উপনিবেশ শেষ হয় এবং সর্বশেষে ১৯৪৯ সালে, ডাচদের থেকে ইন্দোনেশিয়ার সার্বভৌমত্ব ইন্দোনেশীয় কর্তৃপক্ষের নিকট দেয়ার সিদ্ধান্ত হয়। সিরিয়া, ইন্দোনেশিয়ার স্বাধীনতাকে স্বীকৃতি দেয়া দ্বিতীয় রাষ্ট্র ছিল। মিশর, প্রথম রাষ্ট্র হিসেবে ইন্দোনেশিয়ার স্বাধীনতাকে স্বীকৃতি দেয়॥ এরপর অতি শীঘ্রই ১৯৪৯ সালেই, দুই দেশের মধ্যকার কূটনৈতিক সম্পর্ক স্থাপিত হয়।

## উচ্চপর্যায়ের সফর
১৯৭৭ সালের অক্টোবর মাসে ইন্দোনেশিয়ার তৎকালীন রাষ্ট্রপতি, সুহার্তো এক রাষ্ট্রীয় সফরে সিরিয়া যান। ১৯৯৭ সালের জুন মাসে, সিরিয়ার প্রধানমন্ত্রী, মাহমুদ জুবেই রাষ্ট্রীয় সফরে ইন্দোনেশিয়ায় যান। আবার ২০০৯ সালের জানুয়ারি মাসে সিরিয়ার প্রধানমন্ত্রী নাজি ওত্তরি ইন্দোনেশিয়া সফরে যান।

## অর্থনীতি এবং বাণিজ্য
২০০৩ সালে দুই দেশের মধ্যকার বাণিজ্যের পরিমাণ ছিল ৪৭.০৮ মিলিয়ন (৪.৭০ কোটি) মার্কিন ডলারের। যা ২০০৮ সালে বেড়ে দাঁড়িয়ে হয় ১০০ মিলিয়ন (১০ কোটি) মার্কিন ডলার। এই দুই দেশের মধ্যকার বাণিজ্যে, ব্যাপক বাণিজ্য ঘাটতি রয়েছে এবং এই বাণিজ্য ঘাটতি রয়েছে সিরিয়ার ক্ষেত্রে।

সিরিয়ায়, ইন্দোনেশিয়ার উল্লেখযোগ্য রপ্তানি পণ্য হল, টেক্সটাইল, রাবার, চা, কফি, পাম তেল, কাঠ এবং কাগজ। অপরদিকে, ইন্দোনেশিয়ায়, সিরিয়ার উল্লেখযোগ্য রপ্তানি পণ্য হল, খেজুর, শুঁকনো ফল এবং জলপাই এর তেল।

## তথ্যসূত্র

## বহিঃসংযোগ
* ইন্দোনেশিয়া দূতাবাস, দামেস্ক, সিরিয়া 
* সিরিয়া দূতাবাস, জাকার্তা, ইন্দোনেশিয়া


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:সিরিয়ার দ্বিপাক্ষিক সম্পর্ক
ইন্দোনেশিয়া–জর্ডান সম্পর্ক

**ইন্দোনেশিয়া-জর্ডান সম্পর্ক**, ইন্দোনেশিয়া এবং জর্ডান এর মধ্যকার দ্বিপাক্ষিক সম্পর্ককে নির্দেশ করে। উভয় দেশই মুসলিমপ্রধান দেশ। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। বিশেষ করে মধ্যপ্রাচ্যে সিরীয় গৃহযুদ্ধ বিষয়ে এবং ইসরায়েল-ফিলিস্তিন দ্বন্দ্ব বিষয়ে উভয় দেশই একই চিন্তাধারা ও মত পোষণ করে। 
অর্থনীতি ও বাণিজ্যের ক্ষেত্রেও দুই দেশের সম্পর্ক সমান গুরুত্বপূর্ণ। বর্তমানে আসিয়ান ভুক্ত রাষ্ট্রগুলোর মধ্যে, ইন্দোনেশিয়া, জর্ডানের সবচেয়ে বড় বাণিজ্যিক অংশীদার।
ইন্দোনেশিয়ার রাজধানী জাকার্তায় জর্ডানের একটি স্থায়ী দূতাবাস রয়েছে। অপরদিকে, জর্ডানের রাজধানী আম্মানে ইন্দোনেশিয়ার একটি স্থায়ী দূতাবাস রয়েছে। জর্ডানে অবস্থিত এই ইন্দোনেশীয় দূতাবাসের মাধ্যমেই, ইন্দোনেশিয়ার সাথে ফিলিস্তিন এর কূটনৈতিক ও অন্যান্য কার্যক্রম সম্পন্ন করা হয়।
উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।

## ইতিহাস
১৯৫০ সালে, ইন্দোনেশিয়া এবং জর্ডানের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। কূটনৈতিক সম্পর্ক স্থাপনের পর থেকেই দুই দেশের মধ্যে আন্তরিক, ঘনিষ্ঠ এবং বন্ধুত্বপূর্ণ সম্পর্ক বিদ্যমান রয়েছে।
উভয় দেশই একে অপরের ভৌগোলিক গুরুত্ব উপলব্ধি করতে পেরেছে। এক্ষেত্রে, ইন্দোনেশিয়া, ফিলিস্তিন এবং ইসরায়েলের প্রবেশদ্বার হিসেবে জর্ডানকে এবং জর্ডান, দক্ষিণপূর্ব এশিয়ায় নিজেদের প্রবেশদ্বার হিসেবে ইন্দোনেশিয়াকে চিন্তা করে। ঐতিহ্যগতভাবে জর্ডান, ফিলিস্তিনে অবস্থিত ইসলাম ধর্মের পবিত্র স্থানে ইন্দোনেশিয়ার মুসলিম এবং ইসরায়েলে অবস্থিত খ্রিস্টান ধর্মের পবিত্রস্থানে ইন্দোনেশিয়ার খ্রিস্টান তীর্থযাত্রীদের প্রবেশদ্বার হিসেবে ব্যবহৃত হয়।

## সমন্বয়
২০০৯ সালে, ইন্দোনেশিয়া এবং জর্ডান সরকার, জর্ডানে অবস্থিত ইন্দোনেশিয়ার শ্রমিকদের কাজের ব্যবস্থা এবং সুরক্ষা দেয়ার বিষয়ে একটি সমঝোতা স্মারকে সাক্ষর করে। বর্তমানে জর্ডানের বিভিন্ন কর্মক্ষেত্রে প্রায় ৩০,০০০ ইন্দোনেশীয় নাগরিক কর্মরত রয়েছেন।
২০১৪ সালের ২৬ ফেব্রুয়ারি বাদশাহ আব্দুল্লাহ বিন আজ হুসেইন এক রাষ্ট্রীয় সফরে ইন্দোনেশিয়ায় যান। সেই সফরে তিনি ইন্দোনেশিয়ার রাষ্ট্রপতি, সুসিলো বামবাং ইয়ুধনো এর সাথে বৈঠক করেন। বৈঠকে উভয় রাষ্ট্রই প্রতিরক্ষা খাতে সমন্বয় বৃদ্ধি করার ক্ষেত্রে নিজেদের আগ্রহ প্রকাশ করে।

## বাণিজ্য এবং বিনিয়োগ
২০১৩ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৪৩৮.৫৯ মিলিয়ন (৪৩.৮৫৯ কোটি) মার্কিন ডলারের। যেখানে জর্ডানের পক্ষে উদ্বৃত্তের পরিমাণ ছিল ১৪৮.৯৬ মিলিয়ন (১৪.৮৯৬ কোটি) মার্কিন ডলার। এছাড়াও সম্প্রতি জর্ডান ইন্দোনেশিয়ার সার শিল্পে বিনিয়োগের জন্য তাদের আগ্রহ প্রকাশ করেছে এবং এজন্য তারা ইন্দোনেশিয়ায় সার কারখানা প্রতিষ্ঠা করার প্রস্তাব দিয়েছে।

## তথ্যসূত্র

## বহিঃসংযোগ
* ইন্দোনেশিয়া দূতাবাস, আম্মান, জর্ডান 
* জর্ডান দূতাবাস, জাকার্তা, ইন্দোনেশিয়া 


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:জর্ডানের দ্বিপাক্ষিক সম্পর্ক
ইন্দোনেশিয়া–ওমান সম্পর্ক

**ইন্দোনেশিয়া-ওমান সম্পর্ক**, ইন্দোনেশিয়া এবং ওমান এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয় ১৯৭৮ সালে।

ইন্দোনেশিয়া এবং ওমান উভয় দেশই মুসলিমপ্রধান দেশ। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। পাশাপাশি এই দুই দেশ বিশ্বশান্তি প্রতিষ্ঠা এবং উন্নয়নের ব্যাপারে একই অঙ্গীকারাবদ্ধ। ওমানের রাজধানী মাস্কাটে ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় ওমানের একটি স্থায়ী দূতাবাস রয়েছে। উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।

## ইতিহাস
১৩ শতকে, হদ্রোমাউত এবং ওমান অঞ্চলের আরব ব্যবসায়ীরা, বাণিজ্যের উদ্দেশ্যে, পূর্বেদিকে ভারত, ইন্দোনেশীয় অঞ্চল, এমনকি চীন পর্যন্ত যান। ইন্দোনেশিয়ায় ইসলাম এর পরিচয় এবং প্রচারে, এইসকল ব্যবসায়ীরা অত্যন্ত গুরুত্বপূর্ণ ভূমিকা পালন করেন।

১৯৭৮ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও ২০১১ সাল পর্যন্ত উভয় দেশের কোনটিই নিজেদের দূতাবাস স্থাপন করে নি। ২০১১ সালে মাস্কাটে ইন্দোনেশিয়ার দূতাবাস স্থাপিত হয়।

২০০০ সালের ১৭-১৮ জুন ইন্দোনেশিয়ার রাষ্ট্রপতি, আবদুর রহমান ওয়াহিদ, এক রাষ্ট্রীয় সফরে ওমানে যান।

## বাণিজ্য
ইন্দোনেশিয়া ওমানকে একটি সম্ভাবনাময় বাজার হিসেবে বিবেচনা করে। অপরদিকে, ওমান আসিয়ানে ইন্দোনেশিয়ার শক্ত অবস্থানকে গুরুত্বের সাথে বিবেচনা করে। ২০১৩ সালের আগস্ট মাসে, বাণিজ্য সম্ভাবনা অনুসন্ধানে, ওমানের কয়েকজন ব্যবসায়ী ইন্দোনেশিয়া সফরে যান। ইন্দোনেশিয়ার বাণিজ্য মন্ত্রণালয়ের তথ্যানুযায়ী ২০০৮ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৬৬.৪৫ মিলিয়ন (১৬.৬৫ কোটি) মার্কিন ডলারের। ২০১২ সালে যা বেড়ে গিয়ে দাঁড়ায় ৪৬৪.০৩ মিলিয়ন (৪৬.৪০ কোটি) মার্কিন ডলারে। ৪ বছরে বাণিজ্যমূল্যের এই বৃদ্ধির হার ছিল ২৭৯.৫ শতাংশ।  তবে এই দ্বিপাক্ষিক বাণিজ্যে বাণিজ্য ঘাটতি রয়েছে। যার ফলে ২০১২ সালে ইন্দোনেশিয়ার উদ্বৃত্তের পরিমাণ ছিল ১১.৬৬ মিলিয়ন (১.১৬ কোটি) মার্কিন ডলার।

ওমানে, ইন্দোনেশিয়ার উল্লেখযোগ্য রপ্তানি পণ্য হল, কাঠ এবং কাঠ নির্মিত পণ্য, বৈদ্যুতিক যন্ত্রপাতি, কাগজ, লোহা, টেক্সটাইল, আসবাবপত্র এবং খাদ্যদ্রব্য। অপরদিকে, ইন্দোনেশিয়ায়, ওমানের উল্লেখযোগ্য রপ্তানি পণ্য হল খনিজ জ্বালানি, অজৈব রাসায়নিক পদার্থ, শিল্প পণ্য প্রভৃতি।

## প্রবাসী শ্রমিক
বর্তমানে ৩০ হাজার ইন্দোনেশীয় প্রবাসী নাগরিক ওমানে কাজ করছে এবং প্রায় সবাই প্রয়োজনীয় সুযোগ সুবিধা পান। এখন পর্যন্ত ইন্দোনেশীয় দূতাবাসের নিকট শ্রমিকদের কোনপ্রকার হয়রানি বা সমস্যার ঘটনা আসে নি।
ওমান, ইন্দোনেশিয়ার কাছে, নিজেদের মানবসম্পদের উন্নয়নের জন্য আরও দক্ষ কর্মী পাঠানোর অনুরোধ করেছে। অনুরোধের ক্ষেত্রে ওমান কর্তৃপক্ষ জানায়, বর্তমানে ওমানে কর্মরত অধিকাংশ ইন্দোনেশীয় কর্মী নিম্ন দক্ষ এবং তারা বাসাবাড়িতে কাজ করে।

## তথ্যসূত্র

## বহিঃসংযোগ
* ইন্দোনেশিয়া দূতাবাস, মাস্কাট, ওমান 
* ওমান দূতাবাস, জাকার্তা, ইন্দোনেশিয়া

বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:ওমানের দ্বিপাক্ষিক সম্পর্ক
বিষয়শ্রেণী:ইন্দোনেশিয়া-ওমান সম্পর্ক
ইন্দোনেশিয়া–পোল্যান্ড সম্পর্ক

**ইন্দোনেশিয়া-পোল্যান্ড সম্পর্ক**, ইন্দোনেশিয়া এবং পোল্যান্ড এর মাঝে বিদ্যমান দ্বিপাক্ষিক সম্পর্ককে নির্দেশ করে। পোল্যান্ডের রাজধানী ওয়ারশতে ইন্দোনেশিয়ার একটি স্থায়ী দূতাবাস রয়েছে। অপরদিকে ইন্দোনেশিয়ার রাজধানী জাকার্তায়, পোল্যান্ডের একটি স্থায়ী দূতাবাস রয়েছে। দুই দেশের পতাকার লাল এবং সাদা রঙের মিল ছাড়াও, দেশদুটির মাঝে আরও অনেক বিষয়ে মিল রয়েছে। সেগুলোর মাঝে রয়েছে, অভ্যুত্থান, স্বাধীনতার জন্য আন্দোলন, এবং জাতীয় ঐক্য বজায় রাখা।
উভয় দেশই বাণিজ্য, সংস্কৃতি এবং শিক্ষা খাতে সমন্বয় ও সাহায্য বৃদ্ধি করে, নিজেদের মধ্যকার দ্বিপাক্ষিক সম্পর্কের বিস্তৃতির ব্যাপারে একমত হয়েছে। এ ক্ষেত্রে প্রস্তাবিত পদ্ধতির, মধ্যে রয়েছে শিল্প প্রদর্শনীর আয়োজন, দুই দেশের মধ্যে শিক্ষার্থী বিনিময় এবং উচ্চশিক্ষার জন্য বৃত্তি প্রদান। 

## ইতিহাস
ইন্দোনেশিয়া এবং পোল্যান্ডের মধ্যকার ঐতিহাসিক সম্পর্ক ডাচ সাম্রাজ্য এর উপনিবেশ ডাচ ইস্ট ইন্ডিজ সময় থেকে বিদ্যমান। ১৯ শতকের সময় থেকে পোল্যান্ডের মানুষ ইস্ট ইন্দিজে যাওয়া শুরু করে।পোল্যান্ডের নাম থেকে, ইন্দোনেশিয়ার মেদান এর পোলোনিয়ার নামকরন করা হয়।১৮৭২ সালে, ব্যারন মিখালস্কি নামে এক পোল্যান্ডের প্রবাসী ব্যক্তির জমিতে এই বিমানবন্দরটি প্রতিষ্ঠিত হয়। তিনি তার মালিকানাধীন সেই জমির নাম রেখেছিলেন *পোলোনিয়া*। লাতিন ভাষায় পোল্যান্ডের নাম হল পোলোনিয়া।

১৯৫৫ সালে, দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।

## উচ্চপর্যায়ের সফর
১৯৫৯ সালে, ইন্দোনেশিয়ার প্রথম রাষ্ট্রপতি, সুকর্ণ রাষ্ট্রীয় সফরে পোল্যান্ড যান। এর ৪৪ বছর পর, ২০০৩ সালে তার কন্যা এবং ইন্দোনেশিয়ার রাষ্ট্রপতি মেঘবতী সুকর্ণপুত্রী রাষ্ট্রীয় সফরে পোল্যান্ড যান।

১৯৬১ সালে পোল্যান্ডের রাষ্ট্রপতি, অ্যালেকজান্ডার জাওয়াদজকি, পোল্যান্ডের প্রথম রাষ্ট্রপতি হিসেবে ইন্দোনেশিয়া সফর করেন। পরবর্তীতে, ২০১০ সালে রাষ্ট্রপতি লেক ওয়ালেসা ইন্দোনেশিয়ায় রাষ্ট্রীয় সফর করেন।

এছাড়াও ২০১৩ সালের জানুয়ারি মাসে পোল্যান্ডের পার্লামেন্টের একটি প্রতিনিধিদল, ইন্দোনেশিয়া সফরে যান এবং সেখানে তারা ইন্দোনেশিয়ার পার্লামেন্ট পরিদর্শন করেন ও ইন্দোনেশিয়ার পার্লামেন্টের প্রতিনিধিদলের সাথে বৈঠক করেন।

## বাণিজ্য এবং বিনিয়োগ
২০১১ সালে ইন্দোনেশিয়ায়, পোল্যান্ডের রপ্তানির পরিমাণ ছিল ১২১ মিলিয়ন (১২.১ কোটি) মার্কিন ডলারের। অপরদিকে, পোল্যান্ডে, ইন্দোনেশিয়ার রপ্তানির পরিমাণ ছিল ৭২০ মিলিয়ন (৭২ কোটি) মার্কিন ডলারের। অর্থাৎ এই দুই দেশের দ্বিপাক্ষিক বাণিজ্যের ভারসাম্য ব্যাপকভাবে ইন্দোনেশিয়ার পক্ষে ছিল।
ইন্দোনেশিয়ায়, পোল্যান্ডের প্রধান রপ্তানি পণ্য হল, যন্ত্রপাতি, সামরিক উপকরণ এবং অস্ত্র এবং রাসায়নিক দ্রব্য। অপরদিকে, পোল্যান্ডে, ইন্দোনেশিয়ার প্রধান রপ্তানি পণ্য হল কয়লা, টেক্সটাইল, কাঠের আসবাবপত্র, অপরিশোধিত পাম তেল এবং কৃষিজ পণ্য। সাধারণত ইন্দোনেশীয় আসবাবপত্রগুলোকে পোল্যান্ডে সম্পূর্ণরূপে তৈরি করে ইউরোপের অন্যান্য দেশে পুনঃরপ্তানি করা হয়। 

## তথ্যসূত্র

## বহিঃসংযোগ
* ইন্দোনেশিয়া দূতাবাস, ওয়ারশ, পোল্যান্ড
* পোল্যান্ড দূতাবাস, জাকার্তা, ইন্দোনেশিয়া


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:পোল্যান্ডের দ্বিপাক্ষিক সম্পর্ক
ইন্দোনেশিয়া–কুয়েত সম্পর্ক

**ইন্দোনেশিয়া–কুয়েত সম্পর্ক**, ইন্দোনেশিয়া এবং কুয়েত এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও এই দুই দেশের মধ্যকার ঐতিহাসিক সম্পর্কেও নির্দেশ করে। ১৯৬৮ সালের ২৮ ফেব্রুয়ারি, ইন্দোনেশিয়া ও কুয়েতের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
উভয় দেশই মুসলিমপ্রধান দেশ। একই সাথে উভয় দেশের রাষ্ট্রধর্মই ইসলাম। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। এছাড়াও দুই দেশের মধ্যকার সম্পর্কে অর্থনীতি এবং বাণিজ্য খাতকেই প্রধানত গুরুত্ব দেয়া হয়। গুরুত্ব পাওয়া খাতগুলোর মধ্যে রয়েছে শক্তি (তেল) এবং মানবসম্পদ রপ্তানি।

ইন্দোনেশিয়ার রাজধানী জাকার্তায়, কুয়েতের একটি স্থায়ী দূতাবাস রয়েছে। অপরদিকে, কুয়েতের রাজধানী কুয়েত সিটিতে ইন্দোনেশিয়ার একটি স্থায়ী দূতাবাস রয়েছে। উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।

২০০৬ সালের ২৯-৩০ এপ্রিল, ইন্দোনেশিয়ার রাষ্ট্রপতি, সুসিলো বামবাং ইয়ুধনো, কুয়েতের প্রধানমন্ত্রীর আমন্ত্রণে এক রাষ্ট্রীয় সফরে কুয়েতে যান। পরবর্তীতে, ২০০৭ সালের ৩০ মে হতে ১ জুন পর্যন্ত, কুয়েতের প্রধানমন্ত্রী, মোহাম্মদ আল-আহমেদ আল-সাবাহ, ইন্দোনেশিয়ার রাষ্ট্রপতির আমন্ত্রণে এক রাষ্ট্রীয় সফরে ইন্দোনেশিয়া যান। তাঁর সেই সফরের সময় দুই দেশের সরকারের মাঝে বেশ কয়েকটি চুক্তি সাক্ষরিত হয়।

## ব্যবসা এবং বিনিয়োগ
কুয়েতে, ইন্দোনেশিয়ার প্রধান রপ্তানি পণ্যের মধ্যে রয়েছে, কাগজ, প্লাইউড, সিমেন্ট, রাবার, চারকোল, খাদ্যদ্রব্য, আসবাবপত্র, সিরামিক, বৈদ্যুতিক যন্ত্রপাতি, দালানের উপকরণ, রান্নাঘরের উপকরণ, গৃহস্থালির সামগ্রী প্রভৃতি। অপরদিকে ইন্দোনেশিয়ায় কুয়েতের রপ্তানি পণ্যের মধ্যে প্রধান হল তেল এবং তেল উপজাত পণ্য; যেমন: ইথিলিন, পলিমার ইত্যাদি। তবে এছাড়াও কুয়েত, বিভিন্ন চামড়াজাত পণ্য, বস্তা এবং ব্যাগ ইন্দোনেশিয়ায় রপ্তানি করে। ২০১০ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১.৪৭ বিলিয়ন (১৪৭ কোটি) মার্কিন ডলারের
এর পাশাপাশি, কুয়েত ইন্দোনেশিয়ায়, ৭ বিলিয়ন (৭০০ কোটি) মার্কিন ডলার মূল্যের একটি তেল শোধনাগার নির্মাণে আগ্রহ প্রকাশ করেছে। 

## প্রবাসী শ্রমিক
২০১২ সালে, কুয়েতে প্রায় ১৬,৭৫৪ জন ইন্দোনেশিয়ার প্রবাসী শ্রমিক কাজ করছিলেন। এর মধ্যে ১,৯৮২ জন ছিলেন দক্ষ শ্রমিক এবং তাঁরা তাঁদের দক্ষতা অনুযায়ী বিভিন্ন পেশাদার পদে কাজ করছিলেন। অপরদিকে বাকি ১৪,৫৯২ জন শ্রমিক ছিলেন অদক্ষ এবং তাঁরা মূলত গৃহকর্মী হিসেবে কাজ করছিলেন।
২০১৩ সালে, কুয়েতে আরও ২০০০ পেশাদার চাকুরিতে পদ খালি ছিল এবং সেগুলোর জন্য ইন্দোনেশীয় শ্রমিকদের প্রস্তাব দেয়া হয়েছিল।

## তথ্যসূত্র

## বহিঃসংযোগ
* ইন্দোনেশিয়া দূতাবাস, কুয়েত সিটি, কুয়েত 
* কুয়েত দূতাবাস, জাকার্তা, কুয়েত


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:কুয়েতের দ্বিপাক্ষিক সম্পর্ক
অপূর্ব সেনগুপ্ত

লেফটেন্যান্ট জেনারেল **অপূর্ব কুমার সেনগুপ্ত** (; জন্ম: ৩ আগস্ট, ১৯৩৮ - মৃত্যু: ১৪ সেপ্টেম্বর, ২০১৩) উত্তরপ্রদেশের লক্ষ্ণৌ এলাকায় জন্মগ্রহণকারী বিশিষ্ট ভারতীয় সেনা কর্মকর্তা ও আন্তর্জাতিক ক্রিকেট তারকা ছিলেন। ভারত ক্রিকেট দলের পক্ষে ১৯৫৯ সালে একটিমাত্র টেস্টে অংশগ্রহণের সুযোগ লাভ করেন **অপূর্ব সেনগুপ্ত**। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শীতা দেখিয়েছেন তিনি।

## প্রারম্ভিক জীবন
সেনগুপ্ত বেশ ভালোমানের অল-রাউন্ডার, ডানহাতি উদ্বোধনী ব্যাটসম্যান, লেগ ব্রেক ও গুগলি বোলার এবং স্লিপ ফিল্ডার হিসেবে সুনাম কুড়িয়েছেন। ঐ মৌসুমের শুরুতে ওয়েস্ট ইন্ডিজের বিপক্ষে প্রথম-শ্রেণীর ক্রিকেটে অভিষেক ঘটে তার। সার্ভিসেস দলের সদস্যরূপে তিনি ৩২ ও অপরাজিত ১০০ রান তুলেছিলেন। দুই মাস পর রঞ্জি ট্রফিতে প্রথমবারের মতো খেলে দিল্লির বিপক্ষে ৬/৩২ লাভ করেন। এ দুটি ফলাফলই টেস্ট খেলায় অংশগ্রহণের জন্য দল নির্বাচকমণ্ডলী কর্তৃক আহুত হন তিনি। এরপর তিনি পরবর্তী দশ বছর প্রথম-শ্রেণীর ক্রিকেটে অংশগ্রহণ অব্যাহত রাখেন।

১৯৫৯-৬০ মৌসুমের রঞ্জি ট্রফি প্রতিযোগিতার সেমি-ফাইনালে বোম্বের বিপক্ষে আরেকটি শতক হাঁকিয়েছিলেন। অপরাজিত ১৪৬ রানের মনোজ্ঞ শতরান করেন অপূর্ব সেনগুপ্ত।

## আন্তর্জাতিক ক্রিকেট
এ. কে. সেনগুপ্তের টেস্ট ক্রিকেটে অংশগ্রহণ ভারতীয় ক্রিকেটের মাঝামাঝি সময়ে বড় ধরনের বিতর্কের সৃষ্টি করে। ১৯৫৮-৫৯ মৌসুমে সফরকারী ওয়েস্ট ইন্ডিজের বিপক্ষে মাদ্রাজ টেস্ট শুরুর কয়েকদিন পূর্বে গুলাম আহমেদ আন্তর্জাতিক ক্রিকেট থেকে তার অবসরের কথা ঘোষণা করেন। আঘাতের কারণে বিজয় মাঞ্জরেকার ঐ টেস্ট থেকে বাদ পড়েন। এ পরিস্থিতিতে জসু প্যাটেল, এ. জি. কৃপাল সিং, মনোহর হারিদকর ও সেনগুপ্ত - প্রত্যেকেই খেলার দাবীদার হন। অধিনায়ক পলি উমরিগড় হারিদকরকে পেতে চাইলেন। তবে, বিসিসিআই সভাপতি প্যাটেলকে অন্তর্ভুক্ত করলে খেলা শুরুর পূর্ব-রাত্রে উমরিগড় পদত্যাগ করেন। শেষ পর্যন্ত সেনগুপ্ত ও কৃপাল সিং খেলার জন্য বিবেচিত হন। সেনগুপ্ত ১ ও ৮ রান তুলে যথাক্রমে ওয়েস হল ও রয় গিলক্রিস্টের বলে আউট হন।

## সামরিক জীবন
ভারতীয় সেনাবাহিনীতে কর্মকর্তা হিসেবে চাকরি করেন। এ সময় তিনি পিভিএসএম ও এভিএসএম পদবীতে ভূষিত হন। তিন তারকা বিশিষ্ট লেফটেন্যান্ট জেনারেল স্তরে উপনীত হন তিনি। ওয়াশিংটন ডিসিতে অবস্থান করে মার্কিন যুক্তরাষ্ট্র ও কানাডায় প্রতিরক্ষাবিষয়ক সহ-দূতরূপে কাজ করেন।

## ব্যক্তিগত জীবন
ভারতীয় সেনাবাহিনী থেকে অবসর নেয়ার পর স্বীয় স্ত্রী মীনা সেনগুপ্তাকে নিয়ে নতুন দিল্লিতে অবস্থান করেন। অমিতাভ ও সুরজিৎ সেনগুপ্ত নামীয় দুই সন্তান রয়েছে তাদের। ১৪ সেপ্টেম্বর, ২০১৩ তারিখে নতুন দিল্লিতে তার দেহাবসান ঘটে।

## তথ্যসূত্র

## আরও দেখুন
* রয় গিলক্রিস্ট
* বিজয় মাঞ্জরেকার
* এ. জি. মিল্খা সিং
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা

## বহিঃসংযোগ
* 
* 
* "Apoorva Sengupta: A baffling Test career"

বিষয়শ্রেণী:১৯৩৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০শ শতাব্দীর ভারতীয় ক্রীড়াবিদ
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতীয় জেনারেল
বিষয়শ্রেণী:লখনউ থেকে আগত ক্রিকেটার
বিষয়শ্রেণী:সার্ভিসেসের ক্রিকেটার
ইন্দোনেশিয়া–সেনেগাল সম্পর্ক

**ইন্দোনেশিয়া-সেনেগাল সম্পর্ক**, ইন্দোনেশিয়া এবং সেনেগাল এর মাঝে বিদ্যমান দ্বিপাক্ষিক সম্পর্ক এবং কূটনৈতিক সম্পর্ককে নির্দেশ করে। একইসাথে দুই দেশের মধ্যে অতীতকাল থেকে চলে আসা, ঐতিহাসিক সম্পর্ককেও নির্দেশ করে। ১৯৮০ সালের ৩ অক্টোবর, দুই দেশের সরকারের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। পশ্চিম আফ্রিকার বাজারে প্রতিষ্ঠা লাভ করার জন্য ইন্দোনেশিয়ার পরিকল্পনা রয়েছে। আর এই ক্ষেত্রে, সেনেগালকে ইন্দোনেশিয়া পশ্চিম আফ্রিকার বাজারের প্রবেশদ্বার হিসেবে বিবেচনা করে। এছাড়াও সেনেগালে রয়েছে সম্ভাবনাময় বাজার, যা ইন্দোনেশিয়ার জনু অত্যন্ত লাভজনক। তাই সকল দিক বিবেচনায় নিয়ে, ইন্দোনেশিয়া সেনেগালকে তাদের গুরুত্বপূর্ণ এবং কৌশলগত অংশীদার বলে মনে করে।
সেনেগালের রাজধানী ডাকারে ইন্দোনেশিয়ার একটি স্থায়ী দূতাবাস রয়েছে। ১৯৮২ সালে, ইন্দোনেশিয়ার এই দূতাবাস স্থাপিত হয়। কিন্তু ইন্দোনেশিয়ায়, সেনেগালের কোন দূতাবাস নেই। মালয়েশিয়ার রাজধানী কুয়ালালামপুরে অবস্থিত সেনেগাল দূতাবাসের মাধ্যমেই, সেনেগাল ইন্দোনেশিয়ার সাথে সম্পর্কিত কূটনৈতিক এবং অন্যান্য কার্যক্রম সম্পন্ন করে থাকে।

## ইতিহাস
ঔপনিবেশিক শাসন চলাকালেই, ১৯২৭ সালের ফেব্রুয়ারি মাসে, লিওপোল্ড সেইডার সেনঘোর এবং মোহাম্মদ হাত্তা, ব্রাসেলসে অনুষ্ঠিত ঔপনিবেশিক শাসন এবং এর নিপীড়নের বিরুদ্ধে কংগ্রেসে অংশগ্রহণ করেন। এই সম্মেলনকে, ১৯৫৫ সালে ইন্দোনেশিয়া বান্দুং -এ এশিয়ান-আফ্রিকান সম্মেলন এর ভিত্তি হিসেবে বিবেচনা করা হয়।
সেনঘোর পরবর্তীতে বলেন, রেনেসাঁর পর, ১৯৫৫ সালের বান্দুং সম্মেলনই ছিল সবচেয়ে গুরুত্বপূর্ণ।.
১৯৫৯ সালে ইন্দোনেশিয়ার রাষ্ট্রপতি সুকর্ণ, রাষ্ট্রীয় সফরে সেনেগাল যান। যদিও সেনেগাল তখনও স্বাধীনতা লাভ করতে পারে নি। 

## বাণিজ্য
২০১৩ সালের ৩১ অক্টোবর থেকে ১ নভেম্বর, ইন্দোনেশিয়া, তাদের নিজেদের পণ্যের প্রসার ঘটানোর জন্য সেনেগাল এবং গাম্বিয়ায় বাণিজ্য মিশন চালু করে। এই মিশনের সময়ে অন্তত ৭ লক্ষ মার্কিন ডলারের পণ্য কেনাবেচা হয়।
সেনেগাল সম্প্রতি ইন্দোনেশিয়ার রাষ্ট্রীয় উড়োজাহাজ নির্মাতা প্রতিষ্ঠান পিটি দিরগানতারা এর কাছ থেকে দুটি সিএন-২৩৫-২২০ মডেলের বিমান ক্রয়ের আগ্রহ প্রকাশ করেছে।
২০১২ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ৪৬.১ মিলিয়ন (৪.৬১ কোটি) মার্কিন ডলারের। যদিও এই দুই দেশের বাণিজ্যে ব্যাপক বাণিজ্য ঘাটতি রয়েছে এবং বাণিজ্যের ভারসাম্য ব্যাপকভাবে ইন্দোনেশিয়ার পক্ষে রয়েছে। ২০১২ সালেই, সেনেগালে, ইন্দোনেশিয়ার রপ্তানির পরিমাণ ছিল ৪৩ মিলিয়ন (৪.৩ কোটি) মার্কিন ডলারের। সেনেগালে, ইন্দোনেশিয়ার উল্লেখযোগ্য রপ্তানি পণ্য হল যন্ত্রপাতি, রাসায়নিক দ্রব্য, গার্মেন্টস, প্রাণীজ এবং উদ্ভিজ্জ তেল প্রভৃতি।

## সমন্বয়
ইন্দোনেশিয়া, অর্থনৈতিক ও বাণিজ্যিক, কারিগরি এবং কৃষি খাতে সেনেগালের সাথে সমন্বয় বৃদ্ধির অঙ্গীকার করেছে। এছাড়াও আরও কয়েকটি সম্ভাবনাময় খাতের ব্যাপারে ইন্দোনেশিয়া তাদের আকাঙ্ক্ষা প্রকাশ করেছে। খাতগুলো হল, অবকাঠামো, শিল্প, স্বাস্থ্য এবং সংস্কৃতি।

## তথ্যসূত্র

## বহিঃসংযোগ
* ইন্দোনেশিয়া দূতাবাস, ডাকার, সেনেগাল 

বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:সেনেগালের দ্বিপাক্ষিক সম্পর্ক
বিষয়শ্রেণী:ইন্দোনেশিয়া-সেনেগাল সম্পর্ক
ইউক্রেন–ইন্দোনেশিয়া সম্পর্ক

**ইউক্রেন-ইন্দোনেশিয়া সম্পর্ক**, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।

## ইতিহাস
ইউক্রেন পূর্বে সোভিয়েত ইউনিয়ন এর অন্তর্ভুক্ত ছিল। ১৯৯১ সালের ২৪ আগস্ট ইউক্রেনের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে ইউক্রেনের স্বাধীনতার ঘোষণা ছিল। পরবর্তীতে, ১৯৯১ সালের ২৬ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও ইউক্রেনসহ মোট ১৫ টি পৃথক স্বাধীন রাষ্ট্রের সৃষ্টি হয়। ইউক্রেন প্রতিষ্ঠার পর অতি সত্বর, ১৯৯১ সালের ২৮ ডিসেম্বর, ইন্দোনেশিয়া ইউক্রেনের স্বাধীনতার স্বীকৃতি দান করে। তবে এই দুই দেশের মধ্যে কূটনৈতিক সম্পর্ক স্থাপনের জন্য আরও কিছুদিন সময় লাগে। ১৯৯২ সালের ৬ জুন এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।

পরে, ১৯৯৪ সালে কিয়েভে, ইন্দোনেশিয়া, তাদের দূতাবাস স্থাপন করে। এর ২ বছর পর ১৯৯৬ সালে, জাকার্তায়, ইউক্রেন নিজেদের দূতাবাস চালু করে।

## অর্থনীতি এবং বাণিজ্য
২০১১ সালে, এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১.২৭ বিলিয়ন (১২৭ কোটি) মার্কিন ডলারের। যা পরবর্তী বছর, ২০১২ সালে বেড়ে হয় ১.৩২ মিলিয়ন (১৩২ কোটি) মার্কিন ডলার। এই দুই দেশের মধ্যকার বাণিজ্যের ভারসাম্য ইউক্রেনের পক্ষে রয়েছে। ২০১২ সালে, ইউক্রেনে, ইন্দোনেশিয়ার রপ্তানি আয় ছিল, ৫৪৮.৯ মিলিয়ন (৫৪.৮৯ কোটি) মার্কিন ডলার। অপরদিকে, ইন্দোনেশিয়ায়, ইউক্রেনের রপ্তানি আয় ছিল ৭৭৪.১ মিলিয়ন (৭৭.৪১ কোটি) মার্কিন ডলার।

ইউক্রেনে, ইন্দোনেশিয়ার প্রধান রপ্তানি পণ্যের মধ্যে রয়েছে পাম তেল, নিকেল, প্রাকৃতিক রাবার, কাগজ, কফি, চা, প্লাস্টিক, মশলা, বৈদ্যুতিক যন্ত্রপাতি, টেক্সটাইল, আসবাবপত্র প্রভৃতি। অপরদিকে, ইন্দোনেশিয়ায়, ইউক্রেনের প্রধান রপ্তানি পণ্য হল, দুধ, চিনি, আটা, লৌহজাত পণ্য, অস্ত্র, গান পাউডার প্রভৃতি, ইউক্রেনে পণ্য রপ্তানির ক্ষেত্রে, আসিয়ান জোটভুক্ত দেশের মধ্যে ইন্দোনেশিয়ার রপ্তানি আয় সর্বোচ্চ।

## তথ্যসূত্র

## বহিঃসংযোগ
* ইন্দোনেশিয়া দূতাবাস, কিয়েভ, ইউক্রেন
* ইউক্রেন দূতাবাস, জাকার্তা, ইন্দোনেশিয়া


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:ইউক্রেনের দ্বিপাক্ষিক সম্পর্ক